**Agrárminisztérium**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**a Bábolna Nemzeti Ménesbirtoknál  
  
állattenyésztő munkakörben igazgató (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, a megbízástól számított 5 év-ig szól.

**A munkavégzés helye:**

Komárom-Esztergom megye, 2943 Bábolna, Mészáros út 1.

**A beosztáshoz tartozó, illetve a vezetői megbízással járó lényeges feladatok:**

• az intézmény igazgatója, mint a költségvetési szerv vezetője felelős a Bábolna Nemzeti Ménesbirtok (a továbbiakban: Ménesbirtok) közfeladatainak ellátásáért, az intézménynek a jogszabályokkal, kormányzati és irányító szervi utasításokkal összhangban történő működéséért, • az igazgató felelős az intézmény stratégiai céljainak meghatározásáért és megvalósításáért, melynek érdekében irányítja az intézmény tevékenységét, • vezetői feladatainak keretében irányítja az Ménesbirtok ágazati vezetőinek munkáját és felel az ágazatok összehangolt működéséért és eredményességéért, • a rendelkezésre álló költségvetés alapján felel az Ménesbirtok gazdaságos és hatékony működésért, valamint biztosítja az ehhez szükséges személyi és tárgyi feltételeket, • ellátja az Ménesbirtok általános képviseletét, valamint felelős a hazai és külföldi szakmai kapcsolatok kialakításáért és fejlesztéséért, • az igazgató felelős az intézmény költségvetésének tervezéséért, a gazdálkodással, könyvvezetéssel és a finanszírozással kapcsolatos feladatok ellátásáért, továbbá az adatszolgáltatási, beszámolási kötelezettségek teljesítéséért, a pénzügyi, számviteli rend betartásáért, • ellátja a munkáltatói jogokat az intézmény munkavállalói tekintetében.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) valamint a közalkalmazottak jogállásáról szóló 1992. évi XXXIII. törvénynek a vidékfejlesztési miniszter irányítása alá tartozó költségvetési szerveknél történő végrehajtásáról szóló 70/2011. (VII. 26.) VM rendelet rendelkezései az irányadók.

**Pályázati feltételek:**

* Egyetem, vagy főiskolai oklevél, agrár szakirányú végzettség,
* lótenyésztéssel foglalkozó mezőgazdasági gazdasági társaságnál, vagy költségvetési szervnél szerzett legalább 5 éves vezetői tapasztalat,
* angol vagy német nyelv tárgyalóképes ismerete,
* irodai informatikai alkalmazások felhasználószintű ismerete,
* a munkáltatóval fennálló közalkalmazotti jogviszony, vagy a közalkalmazotti jogviszony létesítéséhez szükséges feltételek megléte.

**A pályázat elbírálásánál előnyt jelent:**

* ágazati szakmai szervezet részéről kiadott támogató ajánlás,
* állattenyésztési szakirányú felsőfokú végzettség,
* lovas ágazathoz köthető szakképesítés,
* lótenyésztéssel, lóversenyzéssel foglalkozó gazdasági társaságnál, vagy költségvetési szervnél szerzett több mint 5 éves vezetői tapasztalat,
* lótenyésztéssel, lóversenyzéssel, lovassporttal kapcsolatos szakmai tevékenység.

**Elvárt kompetenciák:**

* jó problémamegoldó képesség, kreativitás, kapcsolatteremtő készség,
* rendszerszintű gondolkodás és hosszú távú elképzelésekre alapozó gondolkodásmód.,

**A pályázat részeként benyújtandó iratok, igazolások:**

* szakmai önéletrajz,
* iskolai végzettséget, tudományos fokozatot, szakképzettséget igazoló iratok másolata,
* az intézmény vezetésére vonatkozó középtávú stratégai elképzelés,
* 90 napnál nem régebbi keltezésű hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a közalkalmazotti jogviszony létesítéséhez szükséges foglalkozás gyakorlásától való eltiltás hatálya alatt; vagy nyilatkozat arról, hogy a pályázat pozitív elbírálása esetén az erkölcsi bizonyítványt a kinevezés napjáig a pályázó eredetiben bemutatja,
* nyilatkozat, amelyben a pályázó vállalja az igazgatóvá történő megbízása esetén az egyes vagyonnyilatkozat-tételi kötelezettségekről szóló 2007. évi CLII. törvény szerinti vagyonnyilatkozat-tételi kötelezettséget,
* nyilatkozat, amelyben a pályázó hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez.

**A beosztás betölthetőségének időpontja:**

A beosztás legkorábban a pályázatok elbírálását követően azonnal betölthető.

**A pályázat benyújtásának határideje:** 2021. szeptember 2.

A pályázati kiírással kapcsolatosan további információt Zámbori Márta állattenyésztési referens munkanapokon délelőtt 9.00 és 12.00 óra között nyújt, a 06-1-896-3452 -os telefonszámon.

**A pályázatok benyújtásának módja:**

Elektronikus úton Krauszné Bereczky Tünde részére a hatterintezmenyek@am.gov.hu E-mail címen keresztül

**A pályázat elbírálásának módja, rendje:**

A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vehet részt. A határidőt követően megküldött, vagy a pályázati feltételeknek nem megfelelő, illetve nem teljes mértékben megfelelő pályázat érvénytelen. Hiánypótlásnak nincs helye. Az érvényes pályázatok előzetes szűrése után a pályázati benyújtási határidő lejártát követő 21 napon belül a pályázókat az agrárminiszter által létrehozott bíráló bizottság hallgatja meg. Az igazgató személyéről - a bizottság írásban foglalt véleményét mérlegelve - a pályázati határidő lejártát követő 60 napon belül az agrárminiszter dönt.

**A pályázat elbírálásának határideje:** 2021. október 31.

**A pályázati kiírás további közzétételének helye, ideje:**

* Bábolna Nemzeti Ménesbirtok honlapja - 2021. augusztus 4.
* [www.kozigallas.gov.hu](http://www.kozigallas.gov.hu) internetes oldal – 2021. augusztus 4.

**A munkáltatóval kapcsolatos egyéb lényeges információ:**

A döntésről a pályázók elektronikus úton kapnak értesítést. Az igazgatót az agrárminiszter nevezi ki, és menti fel.